કેટલાયે વર્ષો પહેલાં , આપણે નિયતિને એક વચન આપ્યું હતું,અને હવે સમય આવી ગયો છે કે આપણે આપણું વચન નિભાવીએ,ભલે પૂરેપુરૂં નહિં, પણ મહદ અંશે નિભાવીએ. મધરાતને ટકોરે, જ્યારે વિશ્વ સુતું હશે,ભારત જીવન અને સ્વતંત્રતાને માટે જાગી જશે.એવી ક્ષણો આવે છે,જે ઈતિહાસમાં વિરલ હોય છે, જ્યારે આપણે જુનામાંથી બહાર નીકળી નવા યુગમાં કદમ મૂકીએ છીએ, જ્યારે એક યુગ સમાપ્ત થઈ જાય છે,જ્યારે એક દેશનો લાંબા સમયથી દબાયલો આત્મા મુકત થઈ જાય છે. આ એક સંજોગ જ છે કે આ પવિત્ર મોકા પર આપણે ભારત અને એના લોકોની સેવા કરવા,અને સૌથી વધારે તો માનવતાની સેવા કરવા સમર્પિત થવાની પ્રતિજ્ઞા લઈએ છીએ.